Document ID: /roh_data/filtered/fineweb-2-filterrobots_roh.jsonl.gz/19734

En general duajan las franschisas vegnir adattadas regularmain al svilup dals custs da las assicuranzas da malsauns surtut la franschisa la pli bassa da 300 francs. Per che la cassa da malsauns restia pajabla stoppia era l’atgna responsabladad vegnir rinforzada, ha ì giu num en il Cussegl dals chantuns.
Uss va la fatschenta en il Cussegl naziunal. Sche lez approvescha uss medemamain questa moziun alura vegn il Cussegl federal incumbensa d’adattar la lescha d’assicuranzas da cassas da malsauns.
Tar tractaments ambulants duai esser pussaivel d’eleger il medi
Per tractaments ambulants duain assicurads pudair eleger lur medi libramain, senza ch'i resultia ordlonder dischavantatgs finanzials. Il parlament ha eliminà la davosa differenza ed uschia mess sut tetg la lescha da cassa da malsauns revedida. La fatschenta è pronta per la votaziun finala.
RR novitads 11:00